**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 34. sjednice Upravnog vijeća**

**Doma zdravlja Karlovac, održane**

**dana 9. srpnja 2024. godine**

**Karlovac, srpanj 2024.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1183/2-24**

**Karlovac, 9. srpnja 2024. godine**

**Z A P I S N I K**

sa **34. sjednice** Upravnog vijeća Doma zdravlja Karlovac održane dana 9. srpnja 2024. godine (utorak) s početkom u15.15 sati.

Poziv s materijalima za 34. sjednicu Upravnog vijeća Doma zdravlja Karlovac dostavljen je članovima Upravnog vijeća dana 5. srpnja 2024. godine putem dostavljača (Dostavnica Broj: 12-1183/24).

NAZOČNI: prim. Dražen Tufeković, dr. med., spec. opće kirurgije, subspecijalist abdominalne kirurgije, predsjednik Oliver Budimir, mag. ing. sec., zamjenik predsjednika, član, Ivana Mehle, dipl. učitelj, član, Domagoj Modrušan, dr. med. dent., član, Sanja Brleković, dr. med. spec.

NISU NAZOČNI: nema.

OSTALI NAZOČNI: Tatjana Šterk-Tudić, mag. oec., ravnateljica, Ivana Stojković, mag. iur., stručni referent 1 u Odjelu za pravno kadrovske i opće poslove.

Predsjednik Upravnog vijeća pozdravlja sve nazočne te konstatira kvorum.

Predsjednik Upravnog vijeća predlaže dopunu Dnevnog reda s točkom 3. Donošenje Odluke o Zamolbi zamjenice Snježana Šlat, dr. med. spec., o razrješenju dužnosti zamjenice vršiteljice dužnosti ravnateljice Doma zdravlja Karlovac i pomoćnice v.d. ravnateljice za kvalitetu. Točka 3. Različito postaje točka 4. Dnevnog reda. Predsjednik Upravnog vijeća predlaže sljedeći

D N E V N I R E D

1. Usvajanje Zapisnika sa 33. sjednice Upravnog vijeća Doma zdravlja Karlovac
2. Otvaranje i pregled prijava na Natječaj za izbor i imenovanje ravnatelja/ice Doma zdravlja Karlovac
3. Donošenje Odluke o Zamolbi zamjenice v.d. ravnateljice i pomoćnice v.d. ravnateljice za kvalitetu Snježane Šlat, dr. med. spec., o razrješenju dužnosti zamjenice vršiteljice dužnosti ravnateljice Doma zdravlja Karlovac i pomoćnice v.d. ravnateljice za kvalitetu
4. Različito

Predloženi Dnevni red je s pet glasova usvojen.

**Točka 1.**

U prilogu Poziva za 34. sjednicu Upravnom vijeću Doma zdravlja Karlovac je dostavljen prijedlog Zapisnika sa 33. sjednice Upravnog vijeća.

Temeljem članka 22. Poslovnika o radu, Upravno vijeće je jednoglasno s pet glasova ZA donijelo sljedeću

O D L U K U

Članak 1.

Usvaja se Zapisnik sa 33. sjednice Upravnog vijeća Doma zdravlja Karlovac održane dana 27. lipnja 2024. godine.

Članak 2.

Ova Odluka stupa na snagu danom donošenja.

**Točka 2.**

Upravno vijeće pristupa postupku otvaranja i pregleda prijava zaprimljenih prijava na NATJEČAJ za izbor i imenovanje ravnatelja/ice Doma zdravlja Karlovac. Broj: 12-1017/2-24 od 28. svibnja 2024. godine. Konstatira se da su zaprimljene četiri prijave te se otvaraju. Utvrđuje se da su tri prijave na natječaj pravodobne, potpune i kandidati ispunjavaju formalne uvjete iz natječaja. Jedna prijava na Natječaj nije potpuna te se neće smatrati kandidatom u ovome natječajnom postupku, a prijava se neće razmatrati.

Slijedom navedenog, Upravno vijeće je na temelju članka 19. Statuta Doma zdravlja Karlovac i članka 23. Poslovnika Upravnog vijeća jednoglasno s pet glasova ZA donijelo sljedeći

Z A K L J U Č A K

Članak 1.

Provest će se usmeni razgovori s tri kandidata u okviru NATJEČAJA za izbor i imenovanje ravnatelja/ice Doma zdravlja Karlovac. Broj: 12-1017/2-24 od 28. svibnja 2024. godine, koji će se održati na 35. sjednici Upravnog vijeća Doma zdravlja Karlovac dana 12. srpnja 2024. godine s početkom u 9.00 sati.

Članak 2.

Zadužuje se v.d. ravnateljica Doma zdravlja Karlovac da uputi putem e-pošte pozive na usmeni razgovor s naznakom dana i mjesta održavanja istog.

Članak 3.

Ovaj Zaključak stupa na snagu danom donošenja.

**Točka 3.**

Članovi Upravnog vijeća su razmotrili Zamolbu zamjenice v.d. ravnateljice i pomoćnice v.d. ravnateljice za kvalitetu Snježane Šlat, dr. med. spec., o razrješenju dužnosti zamjenice vršiteljice dužnosti ravnateljice Doma zdravlja Karlovac i pomoćnice v.d. ravnateljice za kvalitetu od 20.6.2024. godine, Urbroj: 01-1125/24, najkasnije s postavljanjem novog Ravnatelja Doma zdravlja Karlovac, te jednoglasno s pet glasova ZA na temelju čl. 19. Statuta donijeli sljedeću

O D L U K U

Članak 1.

Prihvaća se Zamolba zamjenice v.d. ravnateljice i pomoćnice v.d. ravnateljice za kvalitetu Snježane Šlat, dr. med. spec., o razrješenju dužnosti zamjenice vršiteljice dužnosti ravnateljice Doma zdravlja Karlovac i pomoćnice v.d. ravnateljice za kvalitetu od 20.6.2024. godine, Urbroj: 01-1125/24, da se imenovana razriješi dužnosti s danom stupanja na dužnost imenovanog novog ravnatelja Doma zdravlja Karlovac.

Članak 2.

Ova Odluka stupa na snagu danom donošenja.

Točka 4.

Pod točkom Različito predsjednik Upravnog vijeća je zahvalio v.d. ravnateljici na uspješnom radu.

Po iscrpljenom Dnevnom redu rad sjednice završio je 9.7.2024. g. u 16.00 sati.

Zapisnik sastavila:

v.r. Ivana Stojković, mag. iur.

 **PREDSJEDNIK UPRAVNOG VIJEĆA**

 **Prim. Dražen Tufeković, dr. med., spec. opće**

 **kirurgije, subspecijalist abdominalne kirurgije**